ওয়েব ডেস্ক, বেঙ্গল টুডেঃ দীপাবলীতে বাজি পোড়ানো নিয়ে সুপ্রিম কোর্টের রায়ই বহাল থাকল। দু ঘণ্টা সময়সীমা বাড়ানোর সমস্ত আবেদন খারিজ করে দিয়ে শীর্ষ আদালত ফের জানিয়েছে, উৎসবের দিনগুলিতে মাত্র ২ ঘণ্টাই বাজি পোড়ানো যাবে। তবে সেই নির্দিষ্ট সময় ঠিক করতে পারে রাজ্য সরকার। পরিবেশ দূষণ এবং অন্যান্যও সতর্কতার কথা মাথায় রেখে গত ২৩ তারিখ শীর্ষ আদালত জানিয়েছিল, দীপাবলীর দিন রাত ৮টা থেকে ১০টা পর্যন্ত বাজি পোড়ানো যাবে। এই সময়সীমা আরও বাড়ানোর আবেদন জানায় বেশ কয়েকটি সংগঠন। তবে সে সব আবেদন খারিজ করে ২ ঘণ্টার সময়সীমাই বহাল রেখেছে সুপ্রিম কোর্ট।…